పాదయాత్ర ముగిసే సమయానికి జగన్ వెంట ఎవరూ మిగలరని తెలుగుదేశం మంత్రులు చేస్తున్న విమర్శలకు జగన్ ఇలా సమాధానం ఇచ్చారు.
ఎన్నికల నాటికి పార్టీలో మీరు ఒక్కరే మిగులుతారని, ఇంకా ఎవరెవరో వెళ్లిపోతారని, ఎమ్మెల్యేలంతా వెళ్లిపోతారని వాళ్లు అంటుంటారు కదా? దీనిపై మీ అభిప్రాయం?
ఎవరో ఒక మనిషిని తీసేస్తేనో, ఒక లీడర్‌నో, ఒక ఎమ్మెల్యేనో తీసేస్తేనో పార్టీ ఉండదన్న తప్పుడు అభిప్రాయంతో చంద్రబాబు ఉన్నారు. ముఖ్యమంత్రి స్థాయిలో ఉన్న వ్యక్తి అలాంటి ఆలోచన చేయడం మూర్ఖత్వం. 2011లో పార్టీ పెట్టినప్పుడు నేను, అమ్మ మాత్రమే ఉన్నాం. 175 సీట్లలో పులివెందుల తప్ప మిగతా 174 ఖాళీయే. ఆ తర్వాత ప్రజలు దీవించారు, దేవుడు ఆశీర్వదించారు. ఈ నాయకుడు కాకపోతే ఇంకో నాయకుడు మన జెండా మోస్తారు. ఒక నాయకుడు పోతే ఇంకొకరు వస్తారు. ప్రజలు వాళ్లవైపు నిలుస్తారు. ప్రజల మనసుల్లో స్థానం సంపాదించాలి. అవతలి మనిషికి రూ.25 కోట్లో, రూ.30 కోట్లో ఇచ్చి పదవుల వ్యామోహం చూపించి తీసుకుంటున్నారంటే నాకు ఆశ్చర్యం అనిపిస్తోంది. చంద్రబాబు లాంటి వ్యక్తులు వాళ్లకు హామీలు ఇవ్వడం, ప్రలోభ పర్చడం ఆశ్చర్యం కలిగిస్తోంది. రాజ్యాంగం ప్రకారం చట్టం చేయాల్సిన చట్టసభల్లోని వ్యక్తులే చట్టాలకు తూట్లు పొడుస్తూ ఉంటే చంద్రబాబు అనుకూల మీడియా ఆహా ఓహో అంటూ కీర్తిస్తూ ప్రచారం చేస్తుండటం, తప్పును తప్పు అని చెప్పలేకుండా ఉండడం విస్మయం కలిగిస్తోంది.
paadayaatra mugise samayaniki jagan venta evaruu migalarani telugudesam mantrulu chestunna vimarsalaku jagan ilaa samadhanam icharu.
ennikala naatiki paartiiloo meeru okkare migulutaarani, inka evarevaro vellipotaarani, emmelyelanta vellipotaarani vaallu antuntaaru kada? deenipai mee abhiprayam?
evaro oka manishini teesesteno, oka leedermono, oka emmelyeno teesesteno party undadanna tappudu abhipraayamtho chandrababu unnaaru. mukhyamantri sthaayilo unna vyakti alanti aalochana cheyadam moorkhatvam. 2011loo party pettinappudu nenu, amma matrame unnam. 175 seetlalo pulivendula tappa migata 174 khaliye. aa tarvaata prajalu deevinchaaru, devudu aasiirvadimchaaru. ee nayakudu kakapothe inko nayakudu mana jenda mostaru. oka nayakudu pothe inkokaru vastaaru. prajalu vaallavaipu nilustaaru. prajala manasullo sthaanam sampaadinchaali. avatali manishiki roo.25 kotlo, roo.30 kotlo ichi padavula vyaamoham chuupinchi teesukuntunnarante naaku aascharyam anipistondi. chandrababu lanti vyaktulu vaallaku haameelu ivvadam, pralobha parchadam aascharyam kaligistondi. raajyaangam prakaaram chattam cheyalsina chattasabhalloni vyaktule chattaalaku thootlu podustuu unte chandrababu anukuula media aahaa oho antuu keertistuu prachaaram chestundatam, tappunu tappu ani cheppalekunda undadam vismayam kaligistondi.